4 Ishi-bosheti mwana waku Sauli+ wati wavwa kuti Abineri wafwa ku Heburoni,+ nthazi zaki zingumumaliya* ndipu Ayisirayeli wosi angutimbanyizgika.2 Penga anthulumi ŵaŵi wo ŵenga alongozgi a magulu nga vigeŵenga ngo ngenga nga mwana waku Sauli: yumoza wenga Bana ndipu munyaki wenga Rekabu. Yiwu ŵenga ŵana aku Rimoni wa ku Beroti, ndipu Rimoni wenga wa mu fuku laku Benjamini. (Chifukwa Beroti+ waŵerengekanga kuti wenga chigaŵa cha fuku laku Benjamini.3 Ŵanthu a ku Beroti anguthaŵiya ku Gitayimu+ ndipu ŵechekuja kweniko nge alendu mpaka msanawale.)4 Sonu Yonatani mwana waku Sauli+ wenga ndi mwana munthulumi yo wenga wakupunduka malundi.+ Mwana mwenuyu wenga ndi vyaka vinkhondi pa nyengu yo kunguza uthenga wakukwaskana ndi Sauli kweniso Yonatani kutuliya ku Yezereli.+ Mlezi waki wangumunyamuwa kuti wathaŵi nayu, kweni wachithaŵa chifukwa cha mantha, mwana yo wanguwa ndipu wangupunduka. Mwana mwenuyu zina laki lenga Mefiboseti.+5 Rekabu ndi Bana ŵana aku Rimoni wa ku Beroti, anguluta kunyumba yaku Ishi-bosheti kwati kwafunda ukongwa, pa nyengu yo iyu wapumuwanga ndi msana pakati.6 Yiwu angusere munyumba nge kuti amuto tirigu ndipu angugwaza Ishi-bosheti palufu. Pavuli paki, Rekabu ndi mubali waki Bana+ anguthaŵa.7 Ŵati asere munyumba, angumusaniya wachigona pabedi laki kuchipinda ndipu angumugwaza ndi kumubaya. Pavuli paki, yiwu angumudumuwa mutu. Yiwu angunyamuwa mutu waki ndipu angwenda usiku wosi mumsewu wakuluta ku Araba.8 Sonu yiwu anguza ndi mutu waku Ishi-bosheti+ kwaku Davidi ku Heburoni, ndipu angukambiya fumu kuti: “Ewuwu mutu waku Ishi-bosheti mwana waku Sauli, murwani winu+ yo wapenjanga kukubayani.+ Msanawale Yehova waweze Sauli ndi mphapu yaki mumalu mwaku yimwi ambuya fumu yangu.”9 Kweni Davidi wangumuka Rekabu ndi mubali waki Bana ŵana aku Rimoni wa ku Beroti kuti: “Ndilapizga mu zina laku Yehova Chiuta wamoyu yo wanditaska* mu masuzgu ngangu ngosi,+10 kuti munthu munyaki wati wandikambiya kuti, ‘Sauli wafwa,’+ ndipu iyu waŵanaŵananga kuti wandipingiya uthenga wamampha, ndingumuko ndi kumubaya+ ku Zikilagi. Yeniyi ndiyu mphotu yo wangulonde kutuliya kwaku ini ya uthenga wo wangupinga!11 Sonu vingaŵa wuli ndi ŵanthu aheni wo abaya munthu murunji pabedi munyumba yaki! Asi nditenere kukumbani mulandu chifukwa cha ndopa zaki+ ndi kukutuzganipu pacharu?”12 Sonu Davidi wangulamula anyamata kuti abayi Rekabu ndi Bana.+ Anguŵadumuwa manja ndi malundi ndipu anguŵapayika+ pafupi ndi damu ku Heburoni. Kweni anguto mutu waku Ishi-bosheti ndipu anguchiwuŵika mumuwunda waku Abineri ku Heburoni.
tum_Latn